སྙིང་ཉེ་བའི་མི།ཉི་འོད་ཀྱི་འོག་ན་འཛུམ་མདངས་ཀྱིས་ཕྱུག་པའི་ཁྱོད་ཀྱི་ཞལ་རས་ངས་ཡང་ཡང་དྲན་ཐུབ་ནའང་།ང་རང་གཅིག་པུ་ཡིན་པའི་ཁེར་རྐྱང་གི་མཚན་མོ་གྲངས་མེད་ལ།རང་དབང་གི་འཆར་ཡན་སྣ་ཚོགས་སྡུག་བསྔལ་གྱི་མེ་ལོང་ལ་བཏེགས་ན།ངས་རལ་གྲི་ཐོགས་པའི་གཤིན་རྗེ་ཞིག་མཐོང་ཐུབ།ངས་ཁྲག་གིས་བརླན་པའི་བཙོན་མ་ཞིག་ཀྱང་མཐོང་ཐུབ།སྐབས་མང་པོར་རང་གི་ལག་ཟུང་གིས་ཆེས་ཆེར་ལྡིང་བའི་སྙིང་ཁར་ཡང་ཡང་མནན་རུང་།ལྷོག་ལྷོག་གདུ་བའི་ཟུངས་ཁྲག་གི་རྒྱུ་བ་སྔར་ལས་ཇེ་མགྱོགས་ནས་ཇེ་མགྱོགས་ཡིན་པ་རང་གིས་གསལ་བོར་ཚོར།